**EELNÕU 2017/34**

**KOMISJONID:**

|  |  |
| --- | --- |
| eelarve- ja arengu- | JK |
| haridus- |  |
| kultuuri- |  |
| majandus- | X |
| revisjoni- |  |
| sotsiaal- |  |

**VILJANDI LINNAVOLIKOGU**

OTSUS

### 21. detsember 2017 nr

Loa andmine varaliste kohustuste võtmiseks

Kohaliku omavalitsuse üksuse finantsjuhtimise seaduse § 28 lõike 3, Viljandi Linnavalitsuse 13.02.2012 määruse nr 9 ,,Riigihangete korraldamise kord“ § 5 lõike 2 ja siseministri 13.02.2015 määruse nr 4 ,,Piirkondade konkurentsivõime tugevdamise investeeringute toetuse andmise tingimused ja kord“ alusel Viljandi Linnavolikogu

**o t s u s t a b:**

1. Lubada Viljandi Linnavalitsusel võtta varalisi kohustusi projekti ,, Kantremaa tööstusala avaliku tugitaristu kaasajastamine (Pärnu mnt, Pargi tn, Planeedi tn, Tähe tn, Metsküla tee)“ elluviimiseks ja tagada omafinantseering summas kuni 550 000 eurot.

2. Tunnistada kehtetuks Viljandi Linnavolikogu 30.06.2016 otsuse nr 335 „Loa andmine varaliste kohustuste võtmiseks“ punkt 2.2.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helir-Valdor Seeder

linnavolikogu esimees

# Koostaja(d): Jako Arula

**Esitatud:** 04.12.2017

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 2

**Hääletamine:** koosseisu häälteenamus

Seletuskiri

**Loa andmine varaliste kohustuste võtmiseks**

Eelnõu eesmärk on küsida volikogu luba omafinantseeringu suurendamiseks projekti ,,Kantremaa tööstusala avaliku tugitaristu kaasajastamine (Pärnu maantee, Pargi, Planeedi ja Tähe tänavad ning Metsküla tee)“ elluviimiseks. Projekti raames on plaanis rekonstrueerida Pärnu maantee lõik Planeedi ja Tähe tänavate ristmikust linna piirini, Pargi, Planeedi ja Tähe tänavad ning Metsküla tee lõigus Pargi tänavast kuni linna piirini.

Viljandi Linnavolikogu 30.06.2016 otsusega nr 335 lubas volikogu Viljandi Linnavalitsusel võtta varalisi kohustusi antud projektile summas kuni 450 000 eurot.

Projektile tegi realiseerimise ehk orienteeruva ehitusmaksumuse kalkulatsiooni Tinter-Projekt OÜ, mille järgi oleks omafinantseering koos juurdekuuluvaga olnud 412 479,60 eurot.

Projektitaotluste koosseisus on taotleja, st Viljandi Linnavalitsus, kohustatud esitama kinnituse, et tagab projektide elluviimiseks vajaliku omafinantseeringu, mis koosneb:

• abikõlblike kulude omafinantseeringust (määr 15%);

• võimalikest mitteabikõlblikest kuludest.

Toetusega seotud tegevuste ja otsuste ajaline järjestus on:

* Viljandi linn esitas piirkondade konkurentsivõime tugevdamise meetmesse „Tööstus- ja ettevõtlusalade juurde avaliku tugitaristu arendamise toetamine“ projekti nr EU50592 Kantremaa tööstusala avaliku tugitaristu kaasajastamine (Pärnu mnt, Pargi tn, Planeedi tn, Tähe tn, Metsküla tee) 04.07.2016 (edaspidi projekt).
* Taotluse esitamise tingimuseks oli loa saamine rahaliste kohustuste võtmiseks, mis anti 30. juuni 2016 Viljandi Linnavolikogu otsusega nr 355.
* EAS tunnistas 23.10.2016 kirjaga taotluse osaliselt rahastatavaks (toetuse summa 1 198 698,25 eurot) ning alates sellest on Viljandi linn esitanud hulgaliselt lisamaterjale ning teinud korrektuure projekti taotlusvormis, ehitusprojekti kululoendites jne.
* Lõpliku rahastusotsuse saamiseks on EASile tarvis esitada täiendatud projektitaotlus, omafinantseeringut tõendavad dokumendid ning finantsanalüüs.
* 30.11.2017 esitas linnale garantiikirja summas 148 892,95 eurot Viljandi Veevärk AS, kes on projekti mõistes partneriks vee- ja kanalisatsioonitööde teostamisel.
* Lähtuvalt asjaolust, et Tinter-Projekt OÜ on esitanud ehitustööde põhiprojekti Viljandi linnale novembris 2016 ning töid ei saa hakata teostama enne 2018 aastat, ei ole kehtiv varaliste kohustuste võtmise loa maht tööde teostamiseks piisav. Katta tuleb omaosalus ja võimalikud suurenevad mitteabikõlblikud kulud seoses tööde maksumuse kallinemisega. Mitteabikõlblikud torustiku ning reoveetrasside tööd rahastab partner Viljandi Veevärk AS.
* Lõpliku rahastusotsuse saamiseks EASilt tuleb muuta varaliste kohustuste loa võtmise otsust.

Ehitustööde alguse ajaks planeerime suvi 2018. Täpne ajakava selgub pärast EASi rahastamise otsust ja hankemenetluste lõppemist.

Kohaliku omavalitsuse üksuse finantsjuhtimise seaduse alusel on varaliste kohustuste võtmine läbi mitme eelarveaasta volikogu pädevuses.

(allkirjastatud digitaalselt)

Jako Arula

arenguspetsialist